सोलन (चिनमय):मंगलवार को थाना सदर सोलन में उस समय हड़कंप मच गया जब थाने में तैनात अधिकारियों और कर्मचारियों को पता चला कि कुछ ही समय में पुलिस प्रमुख सीताराम मरड़ी थाने का औचक निरीक्षण करेंगे। डी.जी.पी. हिमाचल के थाने पहुंचने पर उन्हें गार्ड ऑफ ऑनर दिया गया। वहीं डी.जी.पी. ने थाने के प्रत्येक कमरे, मालखाने सहित अन्य सभी जगहों का निरीक्षण किया। उन्होंने इस अवसर पर थाना अधिकारी को आवश्यक दिशा-निर्देश भी जारी किए।